УЖКГ уваходзіць у сістэму Міністэрства жыллёва-камунальнай гаспадаркі Рэспублікі Беларусь. (220030, г.Мінск, вул.Берсона, 16, час працы 9 00 – 18 00). Таксама ў сістэму УЖКГ уваходзяць падначаленыя арганізацыі абласной камунальнай уласнасці, у дачыненні да якіх УЖКГ выступае абласным органам кіравання, і арганізацыі жыллёва-камунальнай гаспадаркі адміністрацыйна-тэрытарыяльных адзінак.

УЖКГ непасрэдна кіруе падначаленымі арганізацыямі абласной камунальнай уласнасці праз адпаведныя ўпраўленні, аддзелы мясцовых выканаўчых і распарадчых органаў, кантралюе метадалагічнае забеспячэнне і каардынацыю дзейнасці арганізацый, якія ажыццяўляюць эксплуатацыю аб’ектаў жыллёва-камунальнай гаспадаркі незалежна ад формаў уласнасці, кантралюе выкананне імі правілаў і нормаў тэхнічнай эксплуатацыі.

У сваёй дзейнасці УЖКГ кіруецца актамі заканадаўства Рэспублікі Беларусь і Палажэннем аб УЖКГ Магілёўскага аблвыканкама.

**Асноўнымі задачамі УЖКГ з’яўляюцца:**

1) рэалізацыя дзяржаўнай палітыкі ў галіне жыллёва-камунальнай гаспадаркі (далей – галіна);

2) ажыццяўленне дзяржаўнага рэгулявання дзейнасці арганізацый жыллёва-камунальнай гаспадаркі вобласці ў частцы кіравання дзяржаўным жыллёвым фондам, яго рамонту і рэканструкцыі, выкарыстання і забеспячэння захаванасці дзяржаўнага i прыватнага жыллёвых фондаў;

3) правядзенне адзінай тэхнічнай палітыкі па развіцці і ўстойлівым функцыянаванні аб’ектаў жыллёва-камунальнай гаспадаркі, рамонтна-будаўнічай вытворчасці, гарадскога электрычнага транспарту, рытуальных паслуг;

4) забеспячэнне своечасовага, поўнага і якаснага прадастаўлення спажыўцам комплексу жыллёва-камунальных паслуг; правядзенне комплексу эканамічных і навукова-тэхнічных мерапрыемстваў у мэтах стварэння неабходных умоў для эфектыўнай работы падначаленых арганізацый, задавальнення патрэбаў арганізацый і насельніцтва ў жыллёва-камунальных паслугах, павышэння якасці і пашырэння наменклатуры гэтых паслуг.